Paleogen
Paleogen (paleo + -gen) je geološki period, najstariji od tri stratigrafska dijela kenozojske ere, koji je tjaja u interval između prije 66 i 23 miliona godina. Paleogen je riječ grčkog porijekla koja približno znači „drevno rođeno“, a uključuje paleocensku (prijee oko 66 do 56 miliona godina), eocensku, (prije 56 do 33,9 miliona godina) i oligocensku epohu (prije 33,9 do 23 miliona godina). Termin paleogen osmišljen je u Evropi, kako bi se naglasile sličnosti morskih fosila koji su pronađeni u stijenama prve tri kenozojske epohe, za razliku od kasnijih fosila neogenskog razdoblja (prije 23 do 2,6 miliona godina) i kvartarnog razdoblja (2,6 milijuna) godina do danas). U Sjevernoj Americi kenozoik je tradicijski podijeljen samo na tercijarni (prije 66 do 2,6 miliona godina) i kvartarni period. Međutim, ideja da se tercijar treba zamijeniti oznakama paleogen i neogene postaje sve raširenija.